
                                      Referat de aprobare 
[bookmark: _GoBack]                                                                                   Nr.     5430  din 14 .05.2024                             

          Prezentul referat de aprobare are la bază prevederile art. 6 alin(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin(8) lit. ”a” din OUG nr. 57/2019, privind Codul administrativ, reprezentând instrumentul de prezentare şi motivare a proiectului  de hotărâre privind  aprobare constituirea unor numere cadastrale  în vederea deschiderii de cărti funciare noi pentru terenuri ce reprezintă drumuri de exploatare din extravilanul municipiului Marghita și aprobarea modificarii unor pozitii din inventarul domeniului public al municipiului Marghita 

Motivul elaborării acestui proiect de hotărâre îl constituie, cu precădere, necesitatea  corelării situaţiei din teren cu inventarul bunurilor care alcătuiesc domeniul public al orașului; terenurile care formează obiectul prezentului proiect de hotărâre reprezintă drumuri de exploatare din extravilanul municipiului Marghita, pentru care nu există notare în Cartea Funciară.
Având în vedere că majoritatea lucrărilor de intervenţie la infrastructura rutieră se autorizează, în baza unor documentaţii tehnice complexe, cuprinzând inclusv acte de proprietate, apare nevoia introducerii în cadastru a străzilor și drumurilor care aparţinând domeniului public, pentru a răspunde cerinţelor legale referitoare la dovada apartenenţei bunurilor care fac obiectul proiectelor de investiţii, documentaţii realizate in conformaitate cu Legea 7/1996 a cadastrului şi a publicităţii imobiliare. 
De accea, luând în considerare preocuparea autorităților publice locale din Municipiul Marghita  de a realiza investițiile cuprinse în proiectul: “REABILITARE GOSPODARIRE DE APA PENTRU LOCALITATILE CHET SI GHENETEA”, a cărui documentație trebuie să cuprindă dovada apartenenței bunurilor, care fac obiectul proiectului de investiții, la domeniul public al Municipiului Marghita, cu înscrisuri în Cadastru și Cartea Funciară. 

S-a solicitat biroului agricol și cadastru să se pronunțe, dacă suprafețele de teren care fac obiectul acestui proiect de hotărâre, au format sau nu obiectul legilor fondului funciar, precum și compartimentului juridic să se pronunțe dacă suprafețele respective fac sau obiectul vreunui litigiu. Astfel, s-a constatat  că terenurile respective nu fac obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar și totodată nu au fost formulate cereri de retrocedare, formulate în baza Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare. De asemenea compartimentului juridic a confirmat că aceste suprafețe nu fac obiectul vreunui litigiu.
Dat fiind faptul că, în conformitate cu dispozițiile art. 286 alin(4) din OUG nr. 57/2019, privind Codul administrativ, pct. 1 din Anexa nr. 4, drumurile comunale, vicinale și străzile fac parte din domeniul public al comunelor, orașelor și municipiilor, regimul juridic fiind clar definit datorită afectaţiunii folosinţei publice;  
De asemenea, ținând cont de prevederile art. 5 din Legea nr. 18/1991, privind fondul funciar, republicată, conform căruia:  
“ART. 5
	(1) Aparțin domeniului public terenurile pe care sunt amplasate construcții de interes public, piețe, căi de comunicații, rețele stradale și parcuri publice, porturi și aeroporturi, terenurile cu destinație forestieră, albiile râurilor și fluviilor, cuvetele lacurilor de interes public, fundul apelor maritime interioare și al marii teritoriale, țărmurile Mării Negre, inclusiv plajele, terenurile pentru rezervații naturale și parcuri naționale, monumentele, ansamblurile și siturile arheologice și istorice, monumentele naturii, terenurile pentru nevoile apărării sau pentru alte folosințe care, potrivit legii, sunt de domeniul public ori care, prin natura lor, sunt de uz sau interes public.
	 (2) Terenurile care fac parte din domeniul public sunt inalienabile, insesizabile şi imprescriptibile. Ele nu pot fi introduse în circuitul civil decât dacă, potrivit legii, sunt dezafectate din domeniul public.
	             Faţă de cele de mai sus, vă rog să analizaţi şi să hotărâţi asupra proiectului Hotărârii Consiliului local privind  aprobare constituirea unor numere cadastrale  în vederea deschiderii de cărti funciare noi pentru terenuri ce reprezintă drumuri de exploatare din extravilanul municipiului Marghita și aprobarea modificarii unor pozitii din inventarul domeniului public al municipiului Marghita 

